ການຜັກດັນ ເພື່ອໃຫ້ມີ ການປະຕິຮູບ ປະຊາທິປະໄຕໃນໄທ ລົງສູ່ການເລືອກຕັ້ງທ້ອງຖິ່ນ
ອະດີດສະມາຊິກສະພາປະເທດໄທ ກຳລັງຈັດການເລືອກຕັ້ງ ເອົາບັນດາອົງການປົກຄອງຈັງຫວັດ ຫຼື PAO ໃນວັນທີ 20 ທັນວາ ເປັນເທື່ອທຳອິດ ນັບແຕ່ປີ 2012 ເປັນຕົ້ນມາ ທີ່ໄດ້ມີການໂຈະການປ່ອນບັດທ້ອງຖິ່ນ.
ທີ່ປະເທດໄທ ບັນດາອະດີດສະມາຊິກສະພາທີ່ຖືກຫ້າມບໍ່ໃຫ້ເຂົ້າມາຫຍຸ້ງກ່ຽວ ກັບການ ເມືອງແຫ່ງຊາດ ໂດຍຄຳສັ່ງຂອງສານທີ່ມີການຂັດແຍ້ງນັ້ນ ກຳລັງນຳເອົາການປະຕິຮູບ ຂອງຕົນໄປສູ່ຈັງຫວັດຕ່າງໆໂດຍໃຫ້ການສະໜັບສະໜູນ ແກ່ບັນດາຜູ້ສະໝັກເລືອກຕັ້ງ ທີ່ມີຄວາມຄິດຄ້າຍຄືກັນກັບຕົນຢູ່ໃນທ້ອງຖິ່ນ ທີ່ ໄດ້ຄອບງໍາມາເປັນເວລານານ ໂດຍລະ ບົບຈັດຕັ້ງທາງຄອບຄົວ ປະເທດໄທກຳລັງຈັດການເລືອກຕັ້ງ ເອົາບັນດາອົງການປົກຄອງ ຈັງຫວັດ ຫຼື PAO ໃນວັນທີ 20 ທັນວາ ຈະມາເຖິງນີ້ ເປັນເທື່ອທຳອິດນັບແຕ່ປີ 2012 ເປັນຕົ້ນມາ ທີ່ໄດ້ມີການ ໂຈະການປ່ອນບັດທ້ອງຖິ່ນ ຫຼັງຈາກການເຮັດລັດຖະປະຫານໃນປີ 2014 ທີ່ໄດ້ນຳເອົາ ການປົກຄອງຂອງພວກທະຫານເຂົ້າມາບໍລິຫານປະເທດເປັນເວລາຫ້າປີ ພາຍໃຕ້ຄັນທຸງຂອງຂະບວນການເຄື່ອນໄຫວເພື່ອກ້າວໜ້າຂອງເຂົາເຈົ້າ ບັນດາອະດີດ ສະມາຊິກສະພາ ກຳລັງໂຄສະນາຫາສຽງຢ່າງຂຸ້ນຂ້ຽວ ໃຫ້ແກ່ຜູ້ສະ ໝັກຫຼາຍຮ້ອຍຄົນ ໂດຍມີເປົ້າໜາຍ ເພື່ອສະໜັບສະໜູນປະຊາທິປະໄຕແບບ ດຽວກັນ ທີ່ໄດ້ເຮັດໃຫ້ມີການ ປະທ້ວງ ໃນບາງກອກ ພາຍໃຕ້ການນໍາພາຂອງພວກນັກສຶກສາເປັນເວລາຫຼາຍເດືອນທີ່ ຜ່ານມາ ຜູ້ຮ່ວມກໍ່ຕັ້ງຂະບວນການເຄື່ອນໄຫວ ທ່ານທະນາທອນ ຈວງຣຸ້ງຣວງກິດ ກ່າວຕໍ່ ວີໂອເອ ໃນຕອນທ້າຍຂອງຂອງມື້ທີ່ຫຸ້ຍງຍາກ ນຳວຽກໂຄສະນາຫາສຽງ ໃນ ທ້າຍອາທິດແລ້ວນີ້ ວ່າ “ໂດຍການເຂົ້າແຂ່ງຂັນການເມືອງທ້ອງຖິ່ນ ພວກເຮົາ ມີໂອກາດທີ່ຈະກ່າວຕໍ່ປະຊາ ຊົນວ່າ ຖ້າຫາກພວກເຮົາຕ້ອງການປະຊາທິປະໄຕ ໃຫ້ແກ່ປະເທດໄທ ການສ້າງຕັ້ງພື້ນ ຖານປະຊາທິປະໄຕທ້ອງຖິ່ນນັ້ນ ເປັນສິ່ງສຳ ຄັນທີ່ສຸດ ”